मंगलवार को जुलूस के रूप में कलक्ट्रेट पहुंचे ग्रामीणों ने दिलसौड़ व चामकोट क्षेत्र की उपेक्षा का आरोप लगाते हुए विरोध प्रदर्शन किया। इस दौरान ग्रामीणों ने डीएम के माध्यम से मुख्यमंत्री को ज्ञापन भेजकर बताया कि वर्ष 2013 की आपदा में दिलसौड़-चामकोट मोटर मार्ग ध्वस्त हो गया था, जिसके चलते चामकोट गांव अलग-थलग पड़ गया है। सरकार ने चामकोट में झूला पुल बनाने और क्षतिग्रस्त सड़क का नवनिर्माण कराने की घोषणा की थी, लेकिन आपदा के पांच साल बाद भी मोटर मार्ग व झूला पुल का निर्माण शुरू नहीं हुआ है। चामकोट के ग्रामीण ट्राली के सहारे जोखिम भरी आवाजाही करने को मजबूर हैं।